Nafarroako Parlamentuko Mahaiak, 2022ko urtarrilaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, 2022-2023 ikasturtean Haur Hezkuntzako lehen ziklorako ikastetxe publikoetan eskolatzeko prozesuaren edukiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko urtarrilaren 24an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuak ostegunean, 2022ko urtarrilaren 27ko kontrolerako Osoko Bilkuran, ahoz erantzun dezan:

Funts publikoekin sostengaturiko Nafarroako Foru Komunitateko Haur Hezkuntzako lehen zikloko (0-3 urte) ikastetxeetan haurren 2022-2023 ikasturterako aurreinskripzioa eta matrikula egiteko prozedura argitaratu gabe egonda, Hezkuntzako kontseilariak departamentu horretan 0-3 ziklorako zerbitzu bat eratzeari buruzko iragarpena egin zuen, bai eta tarifak murriztu eginen direla ere, eta 2022-2023 ikasturterako 391 postu sortuko direla.

Azken deialdian, zenbait familiak ez zuten posturik lortu ikastetxe publikoetan, eta aukera hori izan beharko lukete heldu den ikasturtean.

Bestalde, Gobernuak gai horri buruzko konpromiso bat hartu du aurrekontuen tramitazioan.

Zeintzuk izanen dira 2022-2023 ikasturtean Haur Hezkuntzako lehen ziklorako ikastetxe publikoetan eskolatzeko prozesuaren edukiak postu kopuruari, tarifei eta onarpen irizpideei dagokienez?

Iruñean, 2022ko urtarrilaren 24an

Foru parlamentaria: Marisa de Simón Caballero